Poštovane koleginice i kolege,

Pozivamo Vas da se registrujete na dvodnevni akreditovani vebinar SKGO „Uvod u prostorno i urbanističko planiranje“ koji se organizuje preko platforme ZOOM.

Datumi održavanja vebinara su 28. i 29. decembar 2020. godine od 10,00 do 13,30 časova.

Registraciju možete izvršiti na sledećoj Internet adresi:

<https://zoom.us/webinar/register/WN_F6SyXoDSTRWNYXkjeyG2xg>

**Prilikom registrovanja potrebno je da u odgovarajuća polja unesete tražene podatke (ime, prezime, e-mail, opština/grad, radno mesto i dr.)**

**Molimo Vas da registraciju izvršite najkasnije do srede, 23. decembra 2020. godine.**

Nakon odobrenja Vaše registracije dobićete elektronski generisanu poruku sa potvrdom o registraciji za učešće na vebinaru SKGO u kojoj će se nalaziti link za pristup – sve što je potrebno da uradite je da kliknete na link **„click here to join“** i čekate da vebinar počne (savetujemo da na link udjete otprilike 15 minuta pre početka vebinara). Takođe, nakon što izvršite registraciju, stizaće vam automatski podsetnici sa identičnim linkom za pristup („click here to join“), tako da vebinaru možete pristupiti i na taj način - koristeći link koji vam je stigao u okviru podsetnika.

**Molimo Vas da link za pristup vebinaru ne delite dalje – u tom slučaju dolazi do dupliranja imena učesnika (osoba koja bi ušla na vebinar preko Vašeg pristupnog linka imala bi Vaše ime i prezime). Takođe Vas molimo da vebinar pratite sa jednog uredjaja i mejl naloga koji ste naveli prilikom registracije - kada bi vebinar pratilo više učesnika sa jednog uredjaja ne bismo bili u mogućnosti da identifikujemo sve učesnike koji su prisutvovali vebinaru.**

U prilogu Vam dostavljamo agendu i pripremni materijal za vebinar i pozivamo Vas da ga pročitate pre početka vebinara.

Takođe, dostavljamo Vam detaljnije uputstvo za registraciju i korišćenje ZOOM aplikacije.

SKGO napominje da je vebinar moguće pratiti na tri načina: 1) **preko Internet pretraživača – bez instaliranja ZOOM aplikacije** (Microsoft Edge, Chrome, Mozzila i dr.), 2) **preko aplikacije ZOOM koja je instalirana na Vašem računaru** i 3) **preko aplikacije ZOOM koja je instalirana na Vašem mobilnom telefonu**. Aplikacija ZOOM je besplatna i može se instalirati sa internet adrese [www.zoom.us](http://www.zoom.us) odnosno iz prodavnice aplikacija na Vašem mobilnom telefonu. Skrećemo pažnju da **korišćenje aplikacije preko mobilnog telefona ukoliko mobilni telefon ne koristi bežični Internet (WiFi mrežu), može izazvati veoma velike troškove telefonskog računa**.

SKGO preporučuje da se vebinari prate preko računara i korišćenjem instalirane aplikacije ZOOM zbog lakšeg praćenja izlaganja predavača i materijala koji se prezentuje. Za praćenje vebinara osim računara neophodno je da polaznik/ca ima slušalice ili zvučnik preko kojih se prati izlaganje predavača, a komunikacija sa organizatorom i predavačima (pitanja, razmena informacija) obavlja se tekstualnim putem. Kamera i mikrofon nisu neophodni imajući u vidu da na vebinarima nije predviđeno audio i video uključivanje polaznika, osim u izuzetnim slučajevima.

U slučaju da imate bilo kakve tehničke probleme sa registracijom na vebinar možete se obratiti Bošku Nenadoviću, na broj telefona 064/870-3371.